CELEX: 32020D1730
Language: bg
Date: 2020-11-18 00:00:00
Title: Решение (EC) 2020/1730 на Комисията от 18 ноември 2020 година за потвърждаване на участието на Ирландия в Регламент (EС) 2017/1954 на Европейския парламент и на Съвета за изменение на Регламент (EО) № 1030/2002 на Съвета относно единния формат на разрешенията за пребиваване за гражданите на трети страни

19.11.2020   
               
               
                  BG
               
               
                  Официален вестник на Европейския съюз
               
               
                  L 387/22
               
            
         РЕШЕНИЕ (EC) 2020/1730 НА КОМИСИЯТА
         от 18 ноември 2020 година
         за потвърждаване на участието на Ирландия в Регламент (EС) 2017/1954 на Европейския парламент и на Съвета за изменение на Регламент (EО) № 1030/2002 на Съвета относно единния формат на разрешенията за пребиваване за гражданите на трети страни
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Протокол № 21, приложен към Договора за Европейския съюз и към Договора за функционирането на Европейския съюз, относно позицията на Обединеното кралство и Ирландия по отношение на пространството на свобода, сигурност и правосъдие, и по-специално член 4 от него,
         като има предвид, че:
         
                     (1)
                  
                  
                     С писмо от 29 юли 2020 г. Ирландия уведоми за желанието си да приеме и да се обвърже с Регламент (ЕС) 2017/1954 на Европейския парламент и на Съвета (1).
                  
               
                     (2)
                  
                  
                     Няма специални условия за участието на Ирландия в този регламент и не са необходими преходни мерки.
                  
               
                     (3)
                  
                  
                     Хармонизираните формати и общи стандарти за сигурност на разрешенията за пребиваване в целия Европейски съюз улесняват преминаването на границите и по този начин допринасят за доброто функциониране на пространството на свобода, сигурност и правосъдие.
                  
               
                     (4)
                  
                  
                     Следователно участието на Ирландия в Регламент (ЕС) 2017/1954 следва да бъде потвърдено.
                  
               
                     (5)
                  
                  
                     С цел да се позволи на Ирландия да прилага Регламент (ЕС) 2017/1954 възможно най-бързо, настоящото решение следва да влезе в сила в деня след деня на публикуването му.
                  
               ПРИЕ НАСТОЯЩОТО РЕШЕНИЕ:
         
            Член 1
            Участието на Ирландия в Регламент (ЕС) 2017/1954 се потвърждава.
         
         
            Член 2
            Настоящото решение влиза в сила в деня след деня на публикуването му в Официален вестник на Европейския съюз.
         
         
            Съставено в Брюксел на 18 ноември 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  Регламент (ЕС) 2017/1954 на Европейския парламент и на Съвета от 25 октомври 2017 г. за изменение на Регламент (EО) № 1030/2002 на Съвета относно единния формат на разрешенията за пребиваване за гражданите на трети страни (ОВ L 286, 1.11.2017 г., стр. 9).